b'\n_START_ARTICLE_\nPhilopotamidae\n_START_SECTION_\nUtseende\n_START_PARAGRAPH_\nPhilopotamidae er middelsstore v\xc3\xa5rfluer, gjerne gulaktige p\xc3\xa5 farge. Forvingene er forholdsvis brede. Antennene er omtrent s\xc3\xa5 lange som kroppen. De har punkt\xc3\xb8yne (ocelli). Palpene har et ytterste ledd som er minst s\xc3\xa5 langt som de \xc3\xb8vrige leddene til sammen. Forbeina har to sporer, mellom- og bakbeina fire.\n_START_SECTION_\nLevevis\n_START_PARAGRAPH_\nPhilopotamidae har larver i raskt rennende vann. Det latinske navnet betyr \xc2\xabde som liker elver\xc2\xbb. Larvene bygger ikke hus, men spinner fangstnett som de fanger mat som flyter med str\xc3\xb8mmen i.\n_START_SECTION_\nUtbredelse\n_START_PARAGRAPH_\nPhilopotamidae forekommer i alle verdensdeler.\n_START_SECTION_\nEn gammel gruppe\n_START_PARAGRAPH_\nDet er beskrevet fossile arter av Philopotamidae fra s\xc3\xa5 langt tilbake som trias-tiden. Dermed er denne familien den av de n\xc3\xa5levende v\xc3\xa5rfluefamiliene som har den lengste kjente historien.'